钦定古今图书集成/方舆汇编/职方典/第1096卷 > 水利附
## 钦定古今图书集成/方舆汇编/职方典/第1096卷 > 水利附

本府。〈龙溪县附郭。〉

东湖　旧在东门外，周回千馀亩。宋绍兴间，郡守刘才邵、林安宅、赵汝譡、庄夏相继修治，今悉为平田。

西湖　旧在城西隅四里许，今为平田。

新渠　宋绍兴间，郡守刘才邵沿埔筑渠，凡四十所，颜师鲁有《记》，今不知何处。

郑公渠　在留佩洋。宋嘉定间，郡倅郑焕浚，故名。

惠民泉知府张璝浚，在郡城南，百姓谣曰：“泉流既清，粒我黎庶，张侯之功，永赖万世。” 杨忱跋，有碑纪其事。一在城北，别见《古迹》。

章公渠　在扬名坊圳股桥。宋淳祐间，郡守章大任浚，故名。

文山前港　：由北江入。

文山后港　：由洋西渡入，南接龙漈水。又东南行，分为三港；其流颇长。

云梯港

施墩上圳　，灌田六十馀顷，知府姜谅重濬浯淇塘　，知府姜谅浚。

蓬莱港　成化间，知府姜谅浚。

松柑浦　灌田百顷

朴花陂　成化十五年，知县朱琳重修。

流冈港　《通志》作流世港。东通翁建港，接九龙江；西通东港，接南溪，北通长墙仪凤，南通蕉山埔尾，溉田数万亩。成化间，知府张璝重濬。上苑港　在陈洲湾之上，灌田数十亩。

西浦　通潮水，南溪水来灌之，化成淡水，灌田十顷有奇，可通舟楫焉。

水口塘　在三峰亭后，灌田二十顷。

郭坑塘　灌田二十馀顷。成化间，知府姜谅濬官港　上通柳营江，下通石美，长三十里，灌田二百馀顷，两旁带渠，通于村坞，注及海《埭丁》上舍港　，北通官港，南通溪，灌蔡店、丁埭等洋田。

惠民港　：半属龙溪、半属同安。

漳浦县

西湖　周围五百馀丈，溉田二顷。

鉴湖　在十七都。广二里许，深不可测，溉数百亩。

清泉　出梁山清泉岩，涌注不竭，灌田千亩。双溪石坝　在梅林保，明大学士黄道周有碑记。康熙乙亥年，乡绅黄性震捐资二千七百七十两修筑，邑令陈汝咸为之“记。”

“官陂　” ：原出梁山九十九涧。

“开元陂　” 分为南北二陂，灌田二十馀顷，《龙岩县》。

秀水沟　：发源自迎龙下车圳，凿沟由西门入注泮宫，达东门外。

汤堤　明知县汤相筑，以捍水患。

皇清初，洪水崩塌，知县江藻重筑，视前加宽广。

东桥堤　见龙桥上东郊夷旷，万历十三年知。

县吴守中筑堤障之，今废。

郑陂　在县东三里。洪武间，知县郑俊筑，因名。下溉铁石洋等水田。

吴陂　官陂溉小洋田

乌石陂　长一千一百三十丈。

谢洋陂　在县西四里。邑人王源修筑，易以石堤，长十馀丈，高一丈。

官陂　在县西三里。正统十二年，邑人林遂、王镛重修，易以石堤，长一百馀丈，高一丈馀，阔三丈四尺，民永赖焉。

陈陂　在县西南四里西山洋。长一千九百五十丈，深二丈，阔四十丈。

东山新陂　在县南六里。长一千一百丈，深一丈八尺，阔四十丈。以上等陂俱在坊。

平坑口陂　在县南六十五里。下龙门。长五百丈，深六尺，阔三丈。

牛栏隔陂　在龙门里。长八十丈，深三尺，阔七尺。

李公陂　在龙门硿上半里许，溉石埠岭等田。龙门上陂。

龙门下陂　在龙门硿口。昔合为一。宣德间，邑人王源增筑，寻坏。今分为二，上陂溉后北洋下庄田，下陂隔百步溉谢洋田。

陈坑黄土陂　在表政里。长一百二十丈，深五尺，阔二十丈。

下塘苦陂　在表政里。长一百二十丈，深五尺，阔一丈。

下渡陂　在节惠里。长五十丈，深五尺，阔二十丈。

温潭陂　在万安里。长三十丈，深三尺，阔一丈。驴合村头陂　在集肾里，今析属宁洋县。解侯陂圳　，铁石洋旧陂，洪水坏，侯另筑新陂，灌田千百亩，民永赖之。

缘岭圳　在龙门里长塔扺北山，计长三千馀丈，溉田百馀亩。

龙潭坑圳　在节惠、永福二里之界。自崎祭林直扺桐坑仑，循山凿石，延袤十馀里，溉田六十馀亩。嘉靖三十三年，知县汤相所筑者。

新圳　在崎赖铺之旁。嘉靖三十三年，知县汤相新筑，可溉田三十顷。佥事林应奎有《记》。此圳本以顶补浮米，后圳废而米虚悬，各户甚苦之。至万历七年，丈田浮米始豁。

长泰县

任坂陂　上元时创“颜甫陂　” ，宋嘉定间创，年久冲决。成化间，知府姜公谅檄县令刘铎凿盘石五十馀丈，其渠始通。民立石颂之。

古劳堰陂　俗呼“古楼” ，宋时创。

黄蜡陂　万历元年，邑令方应时命民新筑，御史张治具有《记》。

严溪陂　万历三十年，邑令管橘命民修筑，邑人戴熹“为记。”

洋陂　与善化旌孝里同名。

双圳陂　宋嘉定元年，里民陈耆公创，凡三百条，有记。

洪陂　与旌孝里同名

下陂　宋时创

“甘斗陂　” 即今斗陂。万历十年，邑令方应时复濬筑。

连车陂　与钦化里同名，嘉靖间创。

劬塘　旧莼塘等今改入学田内。

流塘　原系民塘，《嘉靖志》误作“官学塘。” 今查册籍，带米改正还民。

南靖县

油车陂　，灌田四十馀石。

龙漈陂　，发源独座山原，灌溉马平、陈洋等处田三千馀亩。嘉靖四十四年，有谢敦玨等告争，蒙本府知府唐断，令蔡伯等田三千馀亩照旧灌溉。其谢敦玨等止于田旁大溪轮车取水，立碑为记，不许互争。

海仔新陂　，隆庆六年，知县曾球濬筑，灌田五百馀亩。

新寨圳　，万历间，知县陈宗愈濬，灌田四百馀亩。

坑头陇大溪圳　，源出南境山，长八千馀丈，灌田种三百馀石。弘治十二年，乡民周廷纠呈知府汪凤开凿，后壅塞。嘉靖十三年，知府陆金砌石修筑，民至今利之，有碑记。

漳平县

“黄𤲞涧　” ，源出三重岭。“小坞涧　” ，源出覆鼎山，下历后葛。

安坑涧　：源出凌家山。

宁坑涧　源出仙门山及牛隔山。

高岩涧　源出岩涧，历大青诸处。以上五涧俱流入龙江。每岁东作，则筑陂蓄水以灌田。《后溪洋》陂　源出凌家山，灌田六顷有奇。石圳　源出感化里，灌上洋等处田。

车陂　甃石以截溪流，置车于中，轮廓上系竹筒数十，溪流自为激运，以次汲输于田，不假人力而灌溉沾足。居仁里九鹏溪亦多有之。竹柄涧　源出牛寮下历上坂。官陂圳　在竹柄桥下。甃石截流，灌下坂等处田。

平和县

胡潭陂　永乐八年里人李瑾、林应辰募众修筑，灌田千馀亩。黄文史“为《记》。”

石鼓社陂　旧《志》：石鼓溪坐清宁里二啚，今新筑石鼓陂坐新安里五啚。大溪。碗窑社陂　明万历三十八年，知县李一凤增筑新陂十六处，修补旧陂十四处，民至今思之。盖平和灌田之陂，多溪壑之水，与龙溪、海澄不同，故每淋雨即堤岸涨决。是在长民者为之设法，计其本堤内丁田多寡，立石定界，量费科修，庶几不至堕坏耳。

诏安县

渔塘二　，一在北门外，一在南门外。旧官佃与民，岁收其利。

南婆畬陂　一名《林婆畬》。

新陂　在勾藤径。嘉靖四十二年，知县梁士楚筑，灌田二千馀亩。

溪东陂　洪武二十七年，溪东社民锺生仔奏闻，敕工部人才蒋金台督修，灌田千馀顷。居民立石纪其事，祀蒋金台于陂所，以锺生仔配食焉。

黄塘陂　灌岑头庄寺田。

凃家陂　明嘉靖间，名儒吴璞疏筑龙潭　，周围六七里，其深不测，灌田数百亩，别见《古迹》。

大陂　，其流长，溉田数千馀亩。

海澄县

月港　外通海潮，内接郡治，溪水溉田以万计。倒港　下接南陂，上接北港及通河角、谢苍诸处，灌田千馀亩。

广济陂　宋郡守傅伯成筑，垒石为堰，其袤一百三十丈，自洪礁倒港历八都、六、七都，及漳浦三十八都，溉田千有馀顷，俗呼曰“南陂。” 景泰五年，知府谢骞命邑民苏日济修筑，后为洪水所坏。成化十七年，知府姜谅令邑人运判苏殷、大使何金重修之，因呼曰“姜公陂。” 缘筑陂之初，不设陂行，所以洪水内泛，海潮外涨，无从发泄，陂岸决裂，延及山麓，并受决陂石亦被盗取。欲再兴复者，必如新筑内溪陂法，留行设闸，随潮出入，乃无冲决之患。

溪头陂　灌田十顷有奇。成化十八年，知府姜谅檄海门巡检许谦重修，易之以石。

卢沈港　自海门入，上接南溪，溉田万计。上流有三洲、泥仔、乌礁、许茂。

太保陂　地本海卤，因谢都官筑以成田。继而陈太保者，复引十都九十九坑之水，筑陂开圳，顺导灌田百有馀顷，复作斗门以止泄水。长三十馀丈，阔二丈，深七尺。以功成于陈太保，故以为名。元时八九都构争水利，官断八都得水三，九都得水七，永为定规。陂原填以沙土。明景泰壬申，里人刘廷奋率众填筑，易以石堰，并设普肾斗门，由是旱潦无患。康熙二十一年，二都人复争，知县王衡才断依旧例。按：此陂里人筑祠于征头之麓，合祀都官太保副使林魁作《功德碑》记。然刘氏之功，亦正不可没云。

禾平埭　水出漈山及龙须漈，合水至此，溉南山寺田数十顷。宋延祐间筑，成化十八年，知府姜谅重修，计一千八百馀丈。

赵埭　积大悲岩坑及金龟漈二水，溉田四顷有奇。

西埭　亦积大悲岩坑水为斗门，以时涵泄，溉田十顷。以上二埭，俱洪熙元年南山寺僧无溢修。

茭洋潭　：原出龙漈澄溪，周围四里许，灌田六百亩。

鸿福埭　潴洪山之水，溉田十顷。旧法济寺僧掌为豪右占。成化十八年，知府姜谅褫以与民，俾修筑之。民乐其利，因改名曰“丰乐。”

排浦埭　旧咸潮淹没，禾稼萎朽。知府姜谅委

官填筑、高广长各若干丈

内溪陂　万历三十七年，六、七八都乡耆许乔等呈明知府闵梦得“蒙发仓剩银七百两，经始筑成。” 邑人绅衿程应龙、曾应棨后先增筑，民为立碑建祠。崇祯十五年，绅衿李世奇因圮毁更修，后复沧桑变换。至康熙二十年，邑人提督许贞捐赀重修。

岩桥陂　俗呼为“鹿石陂。” 弘治初，知府洪天瑞筑，设大斗门，引溪流灌鹿石、邹岱、东原、中和等洋十馀万亩。正德六年，知府陈弘谟再筑。内有产鱼水利，自前朝以来宦家掌之。

皇清康熙元年，陆汛掌之。后又水汛掌之。二十三年

三十二社居民，赴水师提督将军辕门呈允，给还。民间。内旧有中桥陂，万历丁丑乡耆郑思义等建，今合为一矣。

曾公陂　在六八都。里人乡绅曾应棨筑。都人立碑建亭于左，有联云：“开三闸水利灌三千顷田，惠洽三都；增万家产业，活万人躯命，功垂万世。”

姚公浦　在祖山铺，开接太保圳。旧普贤港斗门去海稍近，易杂咸潮。万历三十四年，知县姚之兰即祖山头开圳，内接普贤，外接世臣港，通卢沈港，引石码溪、淡水倒流而入，仍引达于学宫之泮池。砌斗门于世臣港，以便蓄泄云。草尾溪岸　在西门外，连年崩颓，最宜设法填筑。

泥上海岸　，在东门外。康熙四十九年七月，大水崩坏，知县韩锺捐数百金修筑。其馀谢仓一带几淹没者，悉借贷与民修理。

宁洋县

留田官陂　长五丈，高七尺。

栌板官陂　在黄山头。长四丈，高一丈。

《下庵官陂　》长五丈，高六尺。

《驴合官陂　》长五丈，高五尺。

田头洋民陂　长四丈，高九尺。

白潭民陂　长四丈，高六尺。

高陂洋民陂　长二丈，高九尺。

石寮民陂　长二丈，高九尺。

石坑民陂　长七丈，高一丈五尺。。